
ОБЩИ ПОЛОЖЕНИЯ

Чл.1. (1) Вътрешни правила, наричани по-долу за краткост Правилата, са изготвени в изпълнение на чл. 42, ал. 2 от Закона за електронното управление, чл.2 на Наредбата за обмена на документи в администрацията ( НОДА) и т. 5 от Решение № 171 на Министерския съвет от 19 март 2025 г.
 	(2) С тях се регламентира организацията на електронния вътрешен оборот на документи в Областна дирекция „Земеделие“-Сливен. 
Чл. 2. (1) Предмет на настоящите Правила са:
1.Създаването, оформянето, движението на документите – входяща, изходяща и вътрешна документация;
2. форматите на създаваните електронни документи;
3. съхранението на електронните документи.
(2) Не са предмет на настоящите правила:
1. документи, съдържащи класифицирана информация по смисъла на Закона за защита на класифицираната информация;
2. финансово-счетоводните документи.
3. текущо съхраняване на документите.
            Чл. 3. Деловодната дейност включва:
	1. приемане и регистрация на документите;
	2. предоставяне на информация във връзка със съдържанието, регистрирането и движението на документите;
Чл. 4. Правилата за вътрешен оборот на електронни и хартиени документи са съобразени със спецификата на дейността и структурата на Областна дирекция „Земеделие“ – Сливен.
Не се допуска обмен на документи на хартиен носител, освен в случаите, когато това е определено със закон или за процедури и работни процеси неподлежащи на електронизиране, съгласувани с министъра на електронното управление, по Списък на издаваните от Областна дирекция „Земеделие“-Сливен документи на хартиен носител и основанията за това – приложение № 1, неразделна част от настоящите Правила.
Всички документи изготвяни на хартиен носител, освен посочените в чл. 2, ал.2 от настоящите Правила трябва да бъдат създавани и обменяни като електронни документи. 
Чл. 5. Приемането, разпределението, интегритета и авторството на обменяните по електронен път документи се установяват чрез квалифициран електронен подпис (КЕП) при спазване на действащото законодателство.
Чл. 6. Дейностите по техническото и програмното осигуряване и поддръжката на електронния архив на приетите и издадените електронни документи, подписани с КЕП, се осъществява от дирекция “Административно-правна, финансово-стопанска дейност и човешки ресурси”.
	 
ОРГАНИЗАЦИЯ НА ДОКУМЕНТООБОРОТА ЧРЕЗ АДМИНИСТРАТИВНАТА ИНФОРМАЦИОННА СИСТЕМА (АИС)  в ОД „ЗЕМЕДЕЛИЕ“ – СЛИВЕН

Чл. 7. (1)АИС „EVENTIS-R7“ е единствената и задължителна среда за работа с документи в Дирекцията.

Чрез “EVENTIS R7” се автоматизират деловодните дейности, свързани с документи, преписки/дела, описи и протоколи и същата е средство за осъществяване на ефективен контрол в Областна дирекция „Земеделие“-Сливен и ОСЗ. 
	2) АИС „EVENTIS-R7“ на Дирекцията задължително поддържа следните основни функционалности, съгласно чл. 5 от Методическите указания на министъра на електронното управление : 
1. Електронен регистър за водене на регистрационно-контролни карти (РКК) на всички документи и тяхното движение. 
2. Възможност за създаване и прикачване на електронни образи на хартиени документи. 
3. Интегрирана функционалност за подписване на документи и задачи с КЕП, включително групово подписване. 
4. Системен журнал (одиторска следа) с неизменяеми записи за всички извършени действия от всеки потребител. 
5. Механизми за контрол на достъпа до документите и функционалностите на системата. 
6. Интеграция със Системата за електронен обмен на съобщения (СЕОС) и Системата за сигурно електронно връчване (ССЕВ). 
7. Модул за генериране на справки по различни параметри 
(3) Всеки служител, оправомощен да работи с АИС „EVENTIS-R7“, се идентифицира в системата чрез своя служебен КЕП, като системата автоматично записва уникалния идентификатор от удостоверението за подпис.
 (4) Уникалния идентификатор е предоставен от доставчика на удостоверителни услуги.
(5) При осъществяване на дейностите по възлагане, съгласуване и отчитане на задачи се използва КЕП за удостоверяване на интегритет и авторство на направените в АИС за документооборот - “EVENTIS R7” електронни изявления.
Чл. 8. (1)При регистрация на документите в АИС се поставят индексите, които са определени за видовете документи и кореспондентите в утвърдената в рамките на Министерство на земеделието и храните, Номенклатура на делата със сроковете за съхраняване в Областни дирекции „Земеделие“/ за краткост Номенклатура/.
(2) Достъпът до информацията в АИС за документооборот - “EVENTIS R7” е персонализиран, чрез потребителско име и парола, както и  валиден потребителски акаунт, които се създават от системния администратор на Дирекцията.
 	(3) Всеки потребител в АИС за документооборот - “EVENTIS R7” достъпва само документите, които имат отношение към неговата работа на база позицията му в организационната структура и ролите, които изпълнява. 
Чл. 9. (1) АИС за документооборот - “EVENTIS R7” поддържа и осигурява съхранението на приетите и създаваните електронни документи за срок не по-кратък от 20 години по начин, позволяващ възпроизвеждане на документите без загуба на данни, включително по реда на чл. 42 от Наредбата за общите изисквания към информационните системи, регистрите и електронните административни услуги (НОИИСРЕАУ).
 (2) Всички данни за електронни документи и документи на хартиен носител се поддържат в АИС за документооборот - “EVENTIS R7”   в регистрационно-контролна карта (РКК), в която се съдържат и файловете на документите.
        Чл. 10. Структура и съдържание на електронната преписка 
(1) Всеки документ в АИС „EVENTIS-R7“ се класифицира и съхранява като част от електронна преписка. 
(2) Електронната преписка се състои от три логически раздела:
1. Официален раздел: Съдържа финалните, подписани версии на документите, приети от Дирекцията (входящи), и документите, издадени от Дирекцията със завършен цикъл на обработка и подписани с КЕП от оправомощено лице (изходящи). Документите в този раздел представляват официалния административен архив по казуса. Документите в този раздел са публично видимата част на преписката при обмен. 
2. Вътрешен раздел: Съдържа работни варианти на документи, проекти на документи, вътрешни становища, становища, бележки по съгласуване, вътрешна кореспонденция и други помощни документи и кореспонденция между служителите, свързани с преписката, които не са част от официалния архив, но документират процеса на вземане на решение. Този раздел е недостъпен за външни лица. 
3. Контролен раздел: Съдържа документи, които са извадени от официалния раздел – анулирани, погрешно регистрирани или оттеглени поради грешка или друга причина, като се запазва информация за тяхното съществуване, както и сканирани образи на документи, чийто оригинал се съхранява на хартия по изключение. 

Всеки от разделите се представя със списък от връзки към документи в АИС, класирани в съответния раздел.

ТИПОВЕ И ВИДОВЕ ДОКУМЕНТИ, ФОРМИРАЩИ   ДОКУМЕНТООБОРОТА НА ОД „ЗЕМЕДЕЛИЕ“-СЛИВЕН

           Чл. 11. (1) Типовете документи формиращи документооборота на Областна дирекция „Земеделие“- Сливен са:
	1. входящи – документи, които постъпват от външни организации /физически и юридически лица/;
	2. изходящи – документи, които се изпращат към външна организация /физически и юридически лица/;
		3. вътрешни – документи, които се използват единствено и само в рамките на ОДЗ-Сливен, между структурните звена, служителите в нея и директора;
	4. вътрешно-изходящи – документи, които са с адресати вътре и извън ОДЗ-Сливен.
 (2) Видове документи са: писмо ( възлагателно писмо, съгласувателно писмо, писмо по компетентност), доклад, докладна записка, становище, отчет, график, заявление, искане, молба, жалба, сигнал, предложение, протокол, приемо-предавателен протокол, констативен протокол, протокол за оглед, правилник, вътрешни правила, инструкция, указание,  декларация, удостоверение, служебна бележка, договор, заповед, решение, акт за установяване на административно нарушение и др. видове актове, досие, дневник, поименно разписание, банково извлечение, платежно нареждане, приходен и разходен касов ордер, фактура, разписка, фискален бон, контролен лист за поемане на финансово задължение, заявка за поемане на задължение, мемориален ордер, инвентаризационен опис, болничен лист, присъствена форма, ведомост за изплатени възнаграждения, хонорари и сметки, картен материал, почвени карти, анкетни формуляри и други.
(3) Всеки документ се съотнася към определен раздел по класификационната схема на  утвърдената Номенклатура на делата със срокове за съхранение в  Областни дирекции „Земеделие“ и сроковете за тяхното съхранение,  както следва:
	1.	Ръководна дейност /РД, от РД-01 до РД-12-06;
	2.	Правна дейност /ПД, от ПД-01 до ПД-10;
	3.	Административна дейност /АД, от АД-01 до  АД-07;
	4.	Човешки ресурси /ЧР, от ЧР-01 до ЧР-14;
	5.	Финансово-счетоводна дейност /ФСД, от ФСД-01 до ФСД-27;
	6.	Поземлени отношения /ПО, от ПО-01 до ПО-27;
	7.	Аграрно развитие /АР, от АР-01 до АР-20;
	8.	Земеделска и горска техника /ЗГТ, от ЗГТ-01 до ЗГТ-08;
	9.	Агростатистика /АС, от АС-01 до АС-05;
	10.	Регистрация на земеделските стопани /РЗС, от РЗС-01 до РЗС-03;
	11.	Здравословни и безопасни условия на труд /ЗБУТ, от ЗБУТ-01 до ЗБУТ-09;	
	12.	Противопожарна безопасност и защита на населението /ПБЗН, от ПБЗН-01 до ПБЗН-03.
Чл. 12. На деловодна регистрация в АИС за документооборот - “EVENTIS R7” подлежат всички входящи, изходящи, вътрешни и вътрешно-изходящи документи, с изключение на: 
	1. периодични печатни издания, в т.ч. вестници, списания, бюлетини и др., същите се предават по предназначение;
	2. лична кореспонденция;
	3. честитки и поздравления;
	4. покани за културни, бизнес, спортни и др. прояви;
	5.финансово-счетоводни документи (с изключение на придружаващите ги писма);
	6. статистически документи;
	7. призовки, съобщения и други съдебни документи по съдебни дела;
	8. погрешно доставените и постъпили документи;
	9. анонимни документи.  
Чл. 13. Финансово-счетоводните документи се обработват в съответствие с изискванията на Закона за счетоводството, Закона за бюджета и националните счетоводни стандарти.

ОБРАБОТКА НА ВХОДЯЩИ ДОКУМЕНТИ

Чл. 14. Приемане и регистриране на електронни документи в ОД „ЗЕМЕДЕЛИЕ“-СЛИВЕН

 (1) Входящи електронни документи се приемат чрез официалните канали за комуникация на Дирекцията: СЕОС, ССЕВ, официалната електронна поща и портала за електронни административни услуги. 
(2) Документите, подадени по електронен път, се приемат от служителите в звеното за административно обслужване (ЦАО), имащи компетенции и задължения, съгласно длъжностната им характеристика. 
(3) Служителите в звеното за административно обслужване (ЦАО) извършват първоначална проверка за редовност на постъпилите електронни документи и проверка за валидност на електронния подпис на подателя. 
(4) Редовните електронни документи се регистрират незабавно в АИС „EVENTIS-R7“, като системата автоматично генерира уникален входящ номер и дата на регистрация. Документът, заедно с всички прикачени файлове, се записва в РКК на преписката. 
(5) Движението на електронните документи в и между административните звена в ОДЗ-Сливен, включително и възлагането на задачи по тях, се извършва само по електронен път, със средствата на “EVENTIS R7”.
(6) Дейностите при регистрация на получени документи чрез ССЕВ се извършват при спазване на следния технологичен ред:
		1.  преглед на получени съобщения;
		2.  преглед на полученото файлово съдържание, към съобщението;
		3. проверка за редовността на искането, свързано с пълнота, верност и актуалност на предоставените данни;
		4. проверка за наличие на описаните приложения във файловото съдържание. В случаите, когато липсват описани приложения, това се отбелязва като забележка и се връща за корекция към заявителя;
		5.  в случай на успешна проверка, заявлението с полученото към него файлово съдържание се регистрира в АИС за документооборот - “EVENTIS R7” като преписка;
		6. след регистрацията на документа/ заявление, към заявителя се връща отговор с входящия номер;
		7. погрешно изпратен документ или тестово съобщение не подлежи на регистрация.
		8.  повторно изпратен документ не се регистрира.
(7) В случай на погрешно подаден към ОДЗ-Сливен документ, същият се препраща към компетентната администрация чрез ССЕВ.
Полученият и регистриран електронен документ и неговото движение е видим и проследим в реално време от изпращащата страна.

 Чл.15. Приемане, регистриране и движение на документи на хартиен носител в ОД „ЗЕМЕДЕЛИЕ“-СЛИВЕН
 (1) Входящите документи на хартиен носител се регистрират в АИС за документооборот на ОД “Земеделие“- Сливен.
(2) Дейността по приемане и регистране на документи в АИС се осъществява от служители с делегирани деловодни функции във всяка Общинска служба по земеделие и от служители в Центъра за административно обслужване (ЦАО) в ОД“Земеделие“-Сливен.
	(3) На деловодно регистриране в АИС за документооборот - “EVENTIS R7” подлежат входящите документи на хартиен носител, получени чрез следните комуникационни канали:
	а) поща;
	б) куриер;
	в) на ръка от граждани;
	г) кутии за сигнали за корупция и за сигнали и предложения на граждани.
            (4) Бланките на заявления за  предоставяне на административните услуги от ОД „Земеделие“-Сливен са по утвърден образец, като в тях са посочени и задължителните нормативно изискуеми документи за изпълнение на АУ, които не могат да бъдат събрани по служебен ред и следва да бъдат предоставени от потребителите.
(5) Всички образци се публикуват на официалната интернет страницата на Дирекцията, в раздел „Административно обслужване“ и  в Административния регистър. Формуляри  се предоставят безплатно и в центровете за административно обслужване. 
             (6) Всички регистрирани документи на хартиен носител по ал.3 се сканират чрез снемане на електронен образ от хартиения оригинал и се въвеждат в АИС за документооборот - “EVENTIS R7”.
(7) Пълното и точно съответствие на снетия електронен образ със снемания документ по ал. 6 се удостоверява с електронен подпис на служителя, извършил снемането.
(8) Електронния подпис по ал.7 следва да е отразен и видим в документа, въведен в АИС за документооборот.
(9) След извършване на действията по ал.7 и ал.8 документите по ал.3 се връщат на подателя, освен ако в закон не е определено друго.
Чл. 16. (1) Движението на документите по чл. 11  между административните звена в Дирекцията, включително и възлагането на задачи по тях, се извършва само по електронен път, със средствата на АИС за документооборот - “EVENTIS R7”.
(2) Документите по чл.11 се обменят между ОД „Земеделие“-Сливен и други администрации само в електронна форма.
              Чл. 17. При приемане и регистриране на сигнали по Закона за защита на лицата, подаващи сигнали или публично оповестяващи информация за нарушения (ЗЗЛПСПОИН) се спазват процедурите, разписани във Вътрешни правила за условията и реда за приемане, регистриране и разглеждане на сигнали в Областна дирекция „Земеделие“ – Сливен и в Политика за подаване на сигнали за нарушения и защита на сигнализиращите лица в информация публично оповестяващи информация за нарушения, утвърдени от Директора.
               Чл. 18. Реда за заявяване и предоставяне на информация по Закона за достъп до обществена информация е уреден във Вътрешни правила за предоставяне право на достъп до обществена информация от Областна дирекция “Земеделие”- Сливен, утвърдени от Директора.
               Чл. 19. Регистрирането и разглеждането на сигнали за корупция, жалби, сигнали за нередности се осъществява съгласно Вътрешни правила по приемане и отчитане на сигнали за корупция и жалби на граждани и юридически лица, утвърдени от Директора.

СЪЗДАВАНЕ, ОБРАБОТКА И ВЪТРЕШНО ДВИЖЕНИЕ НА ДОКУМЕНТИ,
ВЪТРЕШЕН РАБОТЕН ПОТОК И СЪГЛАСУВАНЕ
 
Чл. 20. Съставяне, движение и издаване на електронни документи от ОБЛАСТНА ДИРЕКЦИЯ „ЗЕМЕДЕЛИЕ“-СЛИВЕН
(1) Създаване на електронни документи
Всички нови документи, създавани в Дирекцията (заповеди, доклади, докладни записки, становища, писма и др.), се съставят само като електронни документи. 
При създаването на документи задължително се използват утвърдените стандартни бланки и шаблони на Дирекцията, които са интегрирани в АИС „EVENTIS-R7“. Създаваните като електронни текстови документи, електронни таблици и презентационни документи трябва да отговарят на изискванията на чл. 36, ал. 4 от НОИИСРЕАУ. 
Документите се създават в един от следните препоръчителни файлови формати: PDF, PDF/A, DOCX, ODT, XLSX, ODS, PPTX. За специфични нужди могат да се използват и други отворени формати, които позволяват възпроизвеждане без загуба на данни. 
(3) Документите извън описаните в ал. 1 трябва са в отворен формат, позволяващ лесно възпроизвеждане на информацията без загуба на данни, освен когато в закон е въведено изискване за използване на конкретен друг файлов формат. 
[bookmark: _GoBack]Чл. 21 Обработените документи и изходящи материали се насочват за подпис от Директор на ОД „Земеделие“ Сливен, след съгласуване от посоченото в системата лице: Главен секретар, Директор на Д АПФСДЧР, ГД АР. 
Чл. 22. (1) Движението на документи при съгласуване и подписване се отразява в АИС за документооборот - “EVENTIS R7”.
(2) Движението и подписването на изготвените документи се осигурява със средствата на АИС за документооборот - “EVENTIS R7”.
(3) Изготвените електронни документи се подписват от съответното лице, идентифицирано в АИС за документооборот - “EVENTIS R7” със съответната длъжност, структурно звено, име и фамилия за „Изготвил“ .
(4) Съгласуването на документ е форма на изразяване на становище за съгласие или несъгласие с неговото съдържание. 
(5) При въвеждане в АИС за документооборот - “EVENTIS R7” на становище по ал.4 задължително се регистрират със средствата на АИС за документооборот “EVENTIS R7” времето и авторството на въвеждането.
 (6) Всички становища по документ се отразяват в описанието му в АИС за документооборот - “EVENTIS R7” и са валидни по отношение на неговото съдържание, ако са регистрирани с дата, която е по-късна от датата на последната промяна на съдържанието му.
(7) Несъгласие със съдържанието на документ, което връща процедурата по неговата обработка на по-ранен етап, се отразява в описанието му със средствата на АИС за документооборот - “EVENTIS R7”.
(8) След промяна в съдържането на обработван документ, по който са направени становища, се счита, че тези становища не се отнасят към последната редакция на документа.
(9) Становищата по всички редакции на документа се съхраняват в АИС за документооборот - “EVENTIS R7”.
(10) Действията по изготвяне и съгласуване на всеки документ се удостоверяват с КЕП в АИС за документооборот .
(11) В зависимост от избрания ред, удостоверяването с КЕП на действията по изготвяне и съгласуване може да се изпълнява по следните начини: 
	а) електронните подписи се съдържат в документа – „attached signature“. При съгласуване на електронния документ, електронният подпис се полага във файла на документа, посредством осигурена връзка между АИС и програмното приложение, чрез което е създаден. 
	б) използва се „detached signature“. При съгласуване на електронния документ се генерират допълнителни файлове, съдържащи електронните подписи на лицата по ал. 3 за конкретния документ. Генерираните файлове са неразделна част от съгласувания електронен документ и следва да бъдат надлежно съхранявани със средствата на АИС. 
(12) При използването на метода по ал. 11, буква „а“, преди да се подпише документ от оправомощеното лице, след обработка по съгласуване, неговото съдържание се запазва във вътрешния раздел на съответната преписка, като се защитава срещу унищожаване и модифициране със средствата на АИС.
(13) За електронния документ в официалния раздел на съответната преписка в АИС за документооборот - “EVENTIS R7”, се създава екземпляр, който се подписва от оправомощеното лице /директора на ОД „Земеделие“ – Сливен или неговия заместник – с посочване на основанието за това, началника на Общинската служба по земеделие или неговия заместник – с посочване на основанието за това/.
 (14) Съгласувателните становища се отразяват в наличните за целта полета при описанието на документа.
Чл. 23. (1) След успешна процедура по съгласуване и полагане на електронен подпис от оправомощено лице, документа чрез АИС за документооборот - “EVENTIS R7” се регистрира и извежда за изпращане или връчване на адресата.
(2) При направено изрично искане от страна на получателя за издаване на електронния документ на хартиен носител, той може да бъде издаден като заверено копие на електронния оригинал, като това се отбелязва в АИС за документооборот - “EVENTIS R7”. За целите на издаване на хартиено копие, подписа на оправомощеното лице в електронния оригинал следва да e от типа „attached signature” и да е отразен и видим в документа.
(3) Заверката по ал.2 се извършва по следния начин:
1. от регистрирания електронен документ се разпечатва копие на хартиен носител, като се извършва проверка дали всички елементи, включително регистрационният номер и електронният подпис, са видими и четими.
2. върху хартиеното копие, на всяка страница, се поставя щемпел „Вярно с електронно подписания оригинал“, дата на заверката, имена, длъжност и подпис на служителя, извършил заверката.
(4) При съмнение в авторството и/или съдържанието на хартиеното копие на документа се прави служебна проверка чрез електронна деловодна справка по регистрационен номер или друг метод, осигуряващ визуализирането на електронния оригинал при издателя му.
Чл. 24. Съставянето на проекти на вътрешни актове се извършва от дирекция „АПФСДЧР“, главна дирекция „АР“ или главния секретар.
(2) Ръководеща функция по отношение на разработването на съответния акт изпълнява директора на административното звено, като контрола по изпълнението на задачите се осъществява от главния секретар.
Чл.25.(1) Вътрешно   съгласуване се осъществява на ниво директор на дирекция и главен секретар. 
	 (2) След приключване на съгласувателната процедура, директорът на дирекция отговарящ за проекта, изпраща документа на Директора за одобрение.
Чл. 26. Одобрения документ, се съхранява с всички писмени становища които са приети или  не са приети или частично приети от вносителя

Чл. 27. Съставяне, движение и издаване на документи на хартиен носител от ОБЛАСТНА ДИРЕКЦИЯ „ЗЕМЕДЕЛИЕ“-СЛИВЕН

(1)  На хартиен носител продължават да се движат/ издават документи, посочени в чл.2, ал.2 на настоящите Правила.
(2) Областна дирекция „Земеделие“-Сливен публикува на официалната си интернет страница Списък на издаваните от Областна дирекция „Земеделие“-Сливен документи на хартиен носител и основанията за това – приложение № 1.
 (3) Документите на хартиен носител се създават и съгласуват като електронни документи чрез средствата на АИС за документооборот - “EVENTIS R7”.
(4) След приключване на съгласувателната процедура в АИС за документооборот - “EVENTIS R7”, на оправомощеното лице се предоставя за подписване хартиен екземпляр – копие на електронния оригинал.
(5) В АИС за документооборот - “EVENTIS R7” задължително се отбелязва, че документа е издаден като оригинал на хартиен носител, като към преписката се прилага снетия му електронен образ.


СЪХРАНЕНИЕ НА ЕЛЕКТРОННИТЕ ДОКУМЕНТИ В ОД „ЗЕМЕДЕЛИЕ“-СЛИВЕН

Текущо съхранение на електронни преписки в АИС 
Чл. 28. (1) Всички електронни преписки, включително техните официален, вътрешен и контролен раздел, се съхраняват в централизираната база данни на АИС „EVENTIS-R7“. Системата осигурява защита на данните срещу нерегламентиран достъп, промяна или унищожаване. 
(2) Системата осигурява защита срещу загуба на данни чрез периодично резервно 
копиране (backup) и защита срещу неоторизиран достъп. 
Срокове за съхранение и архивиране 
Чл. 29. Електронно подписаните документи се съхраняват в сроковете , които са определени в нормативната уредба за същите документи, създадени на хартиен носител в съответствие с чл.42 от Закона за електронния документ и електронните удостоверителни услуги.

ПРЕХОДНИ И ЗАКЛЮЧИТЕЛНИ РАЗПОРЕДБИ

§1. За всички неуредени в тези вътрешни правила въпроси, се прилагат разпоредбите на приложимата нормативна уредба.
§ 6. Настоящите вътрешни правила влизат в сила от деня на утвърждаването им със Заповед РД-04-48/21.07.2026 г. на директора на Областна дирекция „Земеделие”- Сливен.





































Приложение № 1

СПИСЪК НА ИЗДАВАНИТЕ ОТ ОБЛАСТНА ДИРЕКЦИЯ „ЗЕМЕДЕЛИЕ“-СЛИВЕН ДОКУМЕНТИ НА ХАРТИЕН НОСИТЕЛ И ОСНОВАНИЯТА ЗА ТОВА

1.Документи, които поради изрично нормативно основание попадат в изключенията от обхвата на  РМС 171/ 19.03.2025 г., съгласно т.3, буква „а“:
а) Договори за аренда на земеделски земи и споразумения за тяхното изменение или прекратяване; 
б) Договори за наем на земи, както и споразумения за тяхното изменение или прекратяване; 
в) Договори за покупко-продажба на земи; 
г) Доклади на междуведомствени комисии по чл. 37в, ал. 4 и чл. 37 ж, ал. 10 от Закона за собствеността и ползването на земеделските земи:
д) Протоколи на тръжни комисии за предоставяне под аренда наем на земи и пасища, мери и ливади от Държавния поземлен фонд;
е) Свидетелство за регистрация на земеделска и горска техника;
ж) Знак за технически преглед на земеделска и горска техника, стикер за преминат технически преглед и талон за технически преглед; 
з) Контролен лист за извършен технически преглед на земеделска и горска техника:
и) Проект за частично изменение на парцеларен план на стопански двор; 
й) План на новообразуваните имоти; 
к) Дневник за издадените служебни книжки.
2.Документи, процедури и работни процеси, за които министъра електронното управление е изразил изрично съгласие на основание т.3, буква „б“ от РМС 171/ 19.03.2025 г., да продължат да се движат/ издават на хартиен носител: 
а)  Договори за строителство, доставки и услуги - в случаите, когато отсрещната страна не желае да подпише с електронен подпис 
б) Приемо-предавателен протокол за фактическо предаване на вещ - в случаите, когато отсрещната страна не желае да подпише с електронен подпис; 
в) Протоколи от заседания на междуведомствени комисии - в случаите, когато страните, които не са служители на администрация не желаят да подпишат с електронен подпис:
г) Констативни протоколи от проверки на място; 
д) Протоколни решения на комисията по чл. 17, ал. 1, т. 1 от Закона за опазване на земеделските земи за промяна предназначението на земеделските земи до 50 дка.;
е) Протоколи и формуляри от проведени конкурси за държавен служител - когато не са подадени по електронен път; 
ж) Актове за установяване на административни нарушения; наказателни постановления; резолюция за прекратяване на административнонаказателно производство; споразумение за приключване на административнонаказателно производство - в случаите, когато не могат да бъдат изпълнение разпоредбите на чл. 43, ал. 9, чл. 52, ал. 5, чл. 58, ал. 1 и ал. 1а от Закона за административните нарушения и наказания; 
з) Решения на общинските служби по земеделие във връзка с възстановяване на собствеността и обезщетяването на собствениците:
и) Длъжностно разписание само при издаване;
й) Служебно и трудово досие - за съхранение.

